Alfred Bernhard Nobel (21 a viz Here 1833, Stockholm, Sveden - 10 a viz Kerzu 1896, Sanremo, Italia) a oa ur Svedat a oa kimiour, ijinour, nevezer, produer armoù ha dizoloer an dinamit. Perchenn e oa war Bofors, ul labouradeg armoù bras, en doa lakaet da broduiñ dir hag houarn e-lech an armoù a farde a-raok. En e destamant diwezhañ e implijas e binvidigezh bras-kenañ evit sevel ar prizioù Nobel . Badezet e oa an elfenn genaozet nobelium diwar e anv.